
	ÁFORM UM LAGASETNINGU
– sbr. samþykkt ríkisstjórnarinnar frá 24. febrúar 2023, 1.–4. gr.

	Málsheiti og nr.
	 Frumvarp til laga um markaðseftirlit og um breytingu á lögum um öryggi vöru og opinbera markaðsgæslu, nr. 134/1995.
	Ráðuneyti  og skrifstofa
	 Atvinnuvegaráðuneytið, skrifstofa viðskipta og markaða
	Innleiðing EES-gerðar?
	☒ Já
☐ Nei

	Dags.
	 4. ágúst 2026


	A. Tilefni

	Forsaga máls og tilefni, þar á meðal að hvaða marki gildandi lög og reglur duga ekki til?
Frumvarpinu er ætlað að innleiða reglugerð Evrópuþingsins og ráðsins (ESB) 2019/1020 frá 20. júní 2019 um markaðseftirlit og samræmi vara við kröfur og um breytingu á tilskipun 2004/42/EB og reglugerðum (EB) nr. 765/2008 og (ESB) nr. 305/2011, sem tekin var upp í EES-samninginn í desember 2023. Í þessu skyni er stefnt að setningu nýrra heildarlaga um markaðseftirlit, auk þess sem innleiðingin kallar á breytingar á lögum um öryggi vöru og opinbera markaðsgæslu, nr. 134/1995. Þá kemur til skoðunar hvort tilteknar breytingar verði lagðar til á sérlöggjöf þeirra eftirlitsstjórnvalda sem fara með verkefni sem undir gerðina heyra.


	B. Markmið 

	Stefna hins opinbera á viðkomandi málefnasviði/málaflokki (t.d. stjórnarsáttmáli).
Áformin samræmast stefnu hins opinbera, m.a. á sviði alþjóðasamstarfs og neytendaverndar.

Markmið sem að er stefnt með lagasetningu.
Markmiðið er að innleiða rammalöggjöf ESB um markaðseftirlit í samræmi við upptöku reglugerðar Evrópuþingsins og ráðsins (ESB) 2019/1020 í EES-samninginn og stuðla þannig að samræmdu regluverki á EES-svæðinu.


	C. Útfærsla

	Stutt lýsing á þeirri útfærslu sem áformuð er, heildarlög/breytingalög, innleiðing EES-gerðar o.s.frv. Rökstuðningur þar sem reifaðar eru mögulegar leiðir við lagasetningu.
Sem stendur koma almennar reglur um vöruöryggi og markaðseftirlit fram í einni löggjöf hér á landi, þ.e. í lögum um öryggi vöru og opinbera markaðsgæslu, nr. 134/1995. Áformað er að aðskilja þessa þætti löggjafarinnar þannig að sett verði ný heildarlög um markaðseftirlit, sem innleiði markaðseftirlitsreglugerð ESB, og gera breytingar á lögum nr. 134/1995, sem áfram fjalli um vöruöryggi. Er það gert til einföldunar og til að auka skýrleika laganna. Að auki kemur til greina að lagðar verði til breytingar á fleiri lögum, svo sem lögum um opinberar eftirlitsreglur og sérlögum um tiltekin eftirlitsstjórnvöld.

Að auki, ef innleiðing EES-gerðar: Taka þarf fram ef fyrirhugað er að ganga lengra en lágmarkskröfur gerðar kveða á um og greina frá ástæðum þess (svigrúm til innleiðingar).
Ekki er fyrirhugað að ganga lengra en til samræmis við þær lágmarkskröfur sem reglugerð (ESB) 2019/1020 gerir.


	D. Breytingar

	Helstu fyrirhuguðu breytingar á gildandi lögum og reglum, hvort heldur bætt er við eða fellt brott.
Fyrirhuguð eru ný heildarlög um markaðseftirlit. Þá eru fyrirhugaðar breytingar á lögum um vöruöryggi og opinbera markaðsgæslu, þannig að þau lög snúi eingöngu að vöruöryggi.


	E. Samræmi við stjórnarskrá og þjóðarétt – aðrar grundvallarspurningar

	Koma áformin inn á svið stjórnarskrár og þjóðréttarskuldbindinga? 
Áformin samræmast skuldbindingum Íslands samkvæmt EES-samningnum.

Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu? 
Nei.

Eru önnur lög sem taka þarf tillit til? 
Sjá svar við C.1.
 

	F. Samráð

	Hverjir eru helstu hagsmunaaðilar? 
Húsnæðis- og mannvirkjastofnun hefur almennt markaðseftirlit með höndum og verður miðlæg tengiskrifstofa (single liason office) í skilningi reglugerðar (ESB) 2019/1020. Önnur eftirlitsstjórnvöld sem heyra undir reglugerðina að því leyti sem þau sinna markaðseftirliti eru Neytendastofa, Vinnueftirlitið, Lyfjastofnun, Samgöngustofa, Fjarskiptastofa, Umhverfis- og orkustofnun, Geislavarnir ríkisins og ÁTVR. Að auki kveður reglugerðin á um afgreiðslu vöru sem kemur inn á EES-svæðið frá þriðju ríkjum, sbr. 25.-28. gr., og gera má ráð fyrir að Skatturinn (tollurinn) hafi hlutverk hvað það varðar.

Auk opinberra eftirlitsaðila hefur lagabreytingin áhrif á atvinnulíf, einkum innflytjendur vara frá löndum utan Evrópska efnahagssvæðisins, og neytendur, en markmið gerðarinnar lýtur fyrst og fremst að aukinni neytendavernd.

Er skörun við stjórnarmálefni annarra ráðuneyta? 
Já, að því leyti sem stjórnvöld, sbr. síðustu spurningu, heyra undir önnur ráðuneyti.

Samráð sem þegar hefur farið fram.
Þegar hefur farið fram samráð við Húsnæðis- og mannvirkjastofnun, ásamt samráði á vettvangi EFTA við önnur EES/EFTA-ríki.

Fyrirhugað samráð (samráðsgátt og annað samráð).
Hefðbundið innra og ytra samráð um áformin og síðar innleiðingarfrumvarp, þ.m.t. í samráðsgátt stjórnvalda.
 

	G. Mat á áhrifum þeirrar leiðar sem áformuð er 

	Niðurstaða frummats á áhrifum, sbr. fylgiskjal.



	H. Gildistaka og næstu skref

	Hvenær er gert ráð fyrir gildistöku? Hvað má ætla að þeir sem verða fyrir áhrifum, þ.e. opinberar stofnanir, hagsmunaaðilar og almenningur, þurfi langan tíma til undirbúnings og aðlögunar?
Stefnt er að gildistöku 1. janúar 2027. Ekki er gert ráð fyrir þörf á sérstökum aðlögunartíma umfram það tímamark.

Mælikvarðar á árangur.
Reglugerð (ESB) 2019/1020 um markaðseftirlit verði innleidd að fullu, stjórnskipulegum fyrirvara aflétt og að samræmi verði í regluverki um markaðseftirlit á Evrópska efnahagssvæðinu.


	I. Annað

	


	J. Fylgiskjöl

	Mat á áhrifum lagasetningar – Frummat, sbr. eyðublað.


Önnur fylgiskjöl eftir atvikum.

